Pasūtītāja līg. reģ. Nr. R1S-IEP-588/2026
Autora līg. reģ. Nr. _________________
AUTORATLĪDZĪBAS LĪGUMS 
par lāzeriekārtu klīniskajām apmācībām
Līguma parakstīšanas datums ir

pēdējā pievienotā droša elektroniskā paraksta un tā laika zīmoga datums
SIA “Rīgas 1.slimnīca” (turpmāk – Pasūtītājs), tās valdes priekšsēdētājas Natālijas Zlobinas personā, kura rīkojas saskaņā ar sabiedrības statūtiem un valdes reglamentu, no vienas puses, un 
Alena Soha, personas kods: ________, (turpmāk – Autors), no otras puses, turpmāk abi kopā saukti – Līdzēji, bet katrs atsevišķi – Līdzējs, 
pamatojoties uz iepirkuma “Lāzeriekārtu klīniskās apmācības” (ID Nr. R1S 2026/78-iep) nosacījumiem un rezultātiem, noslēdz šādu autoratlīdzības līgumu (turpmāk – Līgums):
1.1. Līguma priekšmets 

1.2. Autors, pamatojoties uz savām profesionālajām zināšanām un prasmēm konkrētajā nozarē, apņemas sagatavot un klātienē personīgi vadīt lāzeriekārtu DEKA SmartXide Punto 30 un DELA Synchro VasQ klīniskās apmācības Pasūtītāja darbiniekiem (turpmāk – Apmācības) atbilstoši Līguma 1.pielikumam, savukārt Pasūtītājs apņemas pieņemt Apmācību izpildi un samaksāt autoratlīdzību šajā Līgumā noteiktajā kārtībā. 

1.3. Apmācību ietvaros Autors nodrošina mācību satura izstrādi un tā personīgu prezentēšanu klātienē Pasūtītāja darbiniekiem. Autora izstrādātās Apmācības un to materiāli (mācību saturs, prezentācijas, metodiskie materiāli u.c.) ir autortiesību objekts, kuru Autors ir radījis Līguma izpildei. 
1.4. Autors izstrādā Apmācību saturu patstāvīgi, ar saviem līdzekļiem un resursiem sagatavojot nepieciešamos mācību materiālus par tēmu “DEKA SmartXide Punto 30 un DELA Synchro VasQ lāzeriekārtu praktiskā izmantošana dermatologu praksē”, kā arī personīgi nodrošina Apmācību norisi klātienē 2026.gada 25.maijā no plkst. 16.00 līdz plkst. 20.00 Pasūtītāja telpās – SIA “Rīgas 1.slimnīca” 16.korpusā, Bruņinieku ielā 5, Rīgā.
1.5. Apmācības ietver teorētisko daļu (mācību satura izklāstu, prezentācijas, metodisko materiālu analīzi), kā arī praktisko daļu, kuru laikā Apmācības notiek veselības aprūpes procesa ietvaros Pasūtītāja pacientiem, kuri pirms iesaistes ir snieguši rakstveida informētu piekrišanu dalībai Apmācību norisē. Par informētas piekrišanas esamību atbildīgs ir Pasūtītājs. 
2. Autortiesības un Apmācību ieraksts

2.1. Autors saglabā personiskās autortiesības. 

2.2. Autors piekrīt, ka Apmācību klātienes norises process var tikt audio un / vai video formātā ierakstīts.

2.3. Autors piešķir Pasūtītājam neekskluzīvas tiesības izmantot Apmācību ierakstu un ar Apmācībām saistītos Autora radītos materiālus Pasūtītāja iekšējām vajadzībām, tajā skaitā:
2.3.1. reproducēt un izplatīt tos Pasūtītāju darbinieku izglītošanai;

2.3.2. arhivēšanai elektroniskā un drukātā veidā ierobežotas pieejamības režīmā un nodrošināt piekļuvi tikai tiem Pasūtītāju darbiniekiem, kuriem tas nepieciešams darba pienākumu veikšanai.
2.4. Autoram ir tiesības noteikt veidu, kādā noformējama atsauce uz Autoru Apmācību izmantošanas gaitā. Ja Autora vārda norādīšanas veidu Autors nav noteicis, tad Pasūtītājs to norāda pēc sava ieskata atbilstoši vispārpieņemtajiem standartiem.
2.5. Pasūtītājs nav tiesīgs bez Autora rakstveida piekrišanas izmantot Apmācību ierakstu vai materiālus komerciālai izplatīšanai trešajām personām, ja vien Līdzēji rakstveidā nevienojas citādi.
2.6. Pasūtītājs nav tiesīgs izmantot Apmācību ierakstus vai materiālus mākslīgā intelekta sistēmu apmācībai, automatizētai satura ģenerēšanai vai komerciālu digitālu mācību produktu izveidei bez atsevišķas Autora rakstveida piekrišanas.
3. Līguma summa un norēķinu kārtība

3.1. Par Līgumā noteikto saistību izpildi Pasūtītājs maksā Autoram autoratlīdzību 1 200,00 EUR (viens tūkstotis divi simti euro un 00 centi) apmērā pirms nodokļu nomaksas. Autoratlīdzība ietver visas ar Autora veiktajām Apmācībām saistītās izmaksas, tajā skaitā atlīdzību par Apmācību satura izstrādi un prezentēšanu klātienē, iespējamos transporta un citus izdevumus (turpmāk kopā – Autoratlīdzība). 

3.2. Autors apliecina, ka nav reģistrēts kā saimnieciskās darbības veicējs. 

3.3. Ņemot vērā Līguma 3.2.punktu Pasūtītājs kā Autoratlīdzības izmaksātājs no Autoratlīdzības, nepiemērojot  nosacītos izdevumus vai nodokļa atvieglojumus, ietur 25% nodokli atbilstoši Latvijas Republikas likumam Par iedzīvotāju ienākuma nodokli.
3.4. Pēc Apmācību pabeigšanas Līdzēji abpusēji paraksta Pieņemšanas – nodošanas aktu (Līguma 2.pielikums), kas ir pamats savstarpējo norēķinu veikšanai. Pieņemšanas – nodošanas aktā un citos attaisnojuma dokumentos obligāti jānorāda Pasūtītāja Līguma reģistrācijas numurs, pretējā gadījumā Pasūtītājs ir tiesīgs to neparakstīt un neveikt Autoratlīdzības apmaksu līdz minētie trūkumi tiek novērsti. 
3.5. Pasūtītājs Autoratlīdzību samaksā 30 (trīsdesmit) dienu laikā pēc tam, kad Līdzēji ir abpusēji parakstījuši attaisnojuma dokumentu.
3.6. Pasūtītājs visus norēķinus veic ar pārskaitījumu uz Autora norēķinu kontu, kas norādīts Līgumā. Samaksa tiek uzskatīta par veiktu brīdī, kad Pasūtītājs ir veicis naudas pārskaitījumu uz Autora Līgumā norādīto norēķinu kontu.
3.7. Līdzēji vienojas un piekrīt saņemt attaisnojuma dokumentus:

3.7.1. elektroniski sagatavotus uz Pasūtītāja e-adresi: EINVOICE@40003439279 vai 
3.7.2. parakstītus papīrā formātā.
3.8. Ja Pasūtītājs konstatē, ka Apmācības nav veiktas vai pilnībā vai daļēji neatbilst Līguma noteikumiem, Pasūtītājam 5 (piecu) darba dienu laikā ir jāsniedz Autoram rakstveida pretenzija. Šādā gadījumā Pasūtītājs ir tiesīgs aizturēt Līgumā noteiktos maksājumus un pieprasīt Autoram nekavējoties atkārtoti un bez papildu samaksas veikt Apmācības, novēršot konstatētos trūkumus. Ja Autors atsakās novērst trūkumus vai trūkumu novēršana nav iespējama, tad Pasūtītājs veikto Apmācību izpildi nepieņem un neveic par to samaksu.
4. Līdzēju tiesības un pienākumi

4.1. Autors apņemas:
4.1.1. nodrošināt profesionālas un kvalitatīvas Apmācības atbilstoši Pasūtītāja nepieciešamībai un veselības aprūpes nozarē noteiktajiem standartiem;

4.1.2. ievērot normatīvos aktus, kas regulē pacientu tiesības un fizisku personu datu aizsardzību, neizpaust nekādu informāciju par pacientiem un viņu veselības stāvokli un citu konfidenciālu informāciju, kas kļuvusi zināma Apmācību laikā, ņemot vērā, ka šīs saistības ir spēkā arī pēc Līguma izbeigšanās;

4.1.3. Apmācībās izmantot tikai tādus mācību materiālus, kurus ir radījis pats vai uz kuru izmantošanu Autoram ir tiesības. Autors Līguma izpildē ievēro trešo personu autortiesības, pretējā gadījumā Autors patstāvīgi atbild par trešo personu autortiesību aizskārumiem un ar to saistītiem trešo personu prasījumiem;
4.1.4. Ja Autors vēlas pieaicināt līdzautoru, vai Apmācību satura radīšanai izmanto citus autortiesību vai blakustiesību objektus, tad Autors garantē, ka Pasūtītājam līdz ar Apmācību izpildi un materiālu nodošanu bez papildu maksas tiks nodotas tiesības izmantot šādus objektus atbilstoši Līgumam.
4.2. Pasūtītāja apņemas:
4.2.1. nodrošināt telpas, aprīkojumu un organizatorisko atbalstu Apmācību norisei;

4.2.2. nodrošināt pacientu informētas piekrišanas esamību praktiskajai Apmācību daļai;

4.2.3. savlaicīgi norēķināties ar Autoru.

5. Līdzēju atbildība

5.1. Par Līgumā minēto saistību neizpildi vai nepienācīgu izpildi, ja tās rezultātā iestājušies zaudējumi, Līdzējs atlīdzina otram Līdzējam un trešajām personām nodarītos zaudējumus.

5.2. Līdzēji nav savstarpēji atbildīgi par Līgumā noteikto saistību neizpildīšanu, iestājoties nepārvaramas varas vai ārkārtēja rakstura apstākļiem, kuru darbība sākusies pēc Līguma noslēgšanas un kurus iepriekš nevarēja ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmas: stihiskas nelaimes, avārijas, katastrofas, epidēmijas, kara darbība, streiki, iekšējie nemieri un blokādes. Par šādu apstākļu iestāšanos Līdzēji nekavējoties, bet ne vēlāk kā 2 (divu) dienu laikā rakstveidā informē otru Līdzēju un veic visus nepieciešamos pasākumus, lai nepieļautu zaudējumu rašanos.
5.3. Ja Autors nepienācīgi pilda Līguma saistības vai neveic Apmācības Pasūtītājam Līgumā noteiktajā termiņā, tad Autors maksā Pasūtītājam līgumsodu 0,5% apmērā no Līguma summas par katru nokavēto dienu, bet ne vairāk kā 10% no Līguma summas. 
5.4. Ja Pasūtītājs izbeidz Līgumu 6.2.1., 6.2.2., 6.2.3. un 6.2.4.apakšpunktā noteiktajos gadījumos, Autors maksā Pasūtītājam līgumsodu 10% apmērā no Līguma kopējās summas.

5.5. Ja Pasūtītājs ir pārkāpis Līgumā paredzēto norēķinu kārtību un nav savlaicīgi veicis maksājumu, tad Autoram ir tiesības prasīt, lai Pasūtītājs maksā Autoram līgumsodu 0,5% apmērā no nesamaksātās summas par katru nokavēto dienu, bet ne vairāk kā 10% no tās.

5.6. Līdzējiem ir pienākums samaksāt līgumsodu 10 (desmit) darba dienu laikā no otra Līdzēja sagatavota attiecīga rēķina saņemšanas. Ja Līguma 3.1.punktā minētā summa Autoram nav samaksāta, bet Autoram ir iestājies pienākums maksāt līgumsodu, Pasūtītājam ir tiesības līgumsodu piedzīt ieskaita veidā no Autoram izmaksājamās summas.  

5.7. Līgumsoda samaksa neatbrīvo Līdzējus no saistību izpildes un / vai zaudējumu atlīdzināšanas pienākuma.

6. Strīdu izskatīšana, Līguma grozīšana un izbeigšana

6.1. Visas domstarpības un strīdi, kas Līguma izpildes laikā rodas starp Līdzējiem, tiek risināti savstarpēju pārrunu ceļā, bet, ja Līdzēji nespēj vienoties, tie tiek nodoti izskatīšanai Latvijas Republikas normatīvajos aktos noteiktajā kārtībā Latvijas Republikas tiesā.

6.2. Pasūtītajam ir tiesības vienpusēji izbeigt Līgumu, nosūtot Autoram elektroniski parakstītu paziņojumu, ja iestājies vismaz viens no uzskaitītajiem gadījumiem:
6.2.1. Autors kavē Līguma izpildes termiņu;

6.2.2. Apmācības neatbilst Līguma un normatīvo aktu prasībām;

6.2.3. Autors nepilda Līgumu vai ir zaudējis Pasūtītāja uzticību;

6.2.4. Autors Līguma noslēgšanas vai izpildes laikā veicis prettiesisku darbību, tajā skaitā sniedzis nepatiesu vai nepilnīgu informāciju iepirkuma procedūras ietvaros;

6.2.5. Līguma izpildi padara neiespējamu vai ievērojami apgrūtina nepārvarama vara;
6.2.6. Autors nevar izpildīt Līgumu tādēļ, ka Autoram ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktas sankcijas.

6.3. Līguma 6.2.punktā paredzētajos gadījumos Pasūtītājs neatlīdzina Autoram zaudējumus.
6.4. Līgumu var grozīt, Līdzējiem par to savstarpēji vienojoties. Izmaiņas Līguma noteikumos stājas spēkā tikai tad, kad tās ir noformētas rakstveidā, un tās ir parakstījuši abi Līdzēji. Līguma grozījumi ar to parakstīšanas brīdi kļūst par Līguma neatņemamu sastāvdaļu.

7. Līdzēju atbildīgās personas

7.1. Pasūtītāja atbildīgā persona Līguma izpildes laikā ir: Medicīnisko iekārtu un sterilizācijas nodrošināšanas nodaļas iepirkumu speciālists, tālruņa Nr.__________, e-pasts: olga.cimoska@1slimnica.lv. 
7.2. Autora atbildīgā persona Līguma izpildes laikā ir: Alena Soha, tālruņa Nr.__________, e-pasts: __________. 
7.3. Līdzēju atbildīgās personas apņemas:
7.3.1. risināt organizatoriskus jautājumus, kas saistīti ar Līguma izpildi, veikt Līguma izpildes uzraudzīšanu;

7.3.2. pārbaudīt veikto Apmācību atbilstību Līguma un tā pielikuma noteikumiem un risināt jautājumus, kas saistīti ar nekvalitatīvu Apmācību izpildi;

7.3.3. veicot Apmācības, saziņai izmantot Līguma 7.1. un 7.2.punktā minētos rekvizītus;

7.3.4. veikt attaisnojumu dokumentu iesniegšanu un pieņemšanu, apstiprināšanu un nodošanu apmaksai, kā arī parakstīt pieņemšanas – nodošanas aktu, kā arī citus ar Līguma izpildi saistītos dokumentus.

7.4. Atbildīgajām personām nav tiesību izdarīt grozījumus Līgumā vai tā pielikumos, kā arī izbeigt Līgumu.

8. Citi noteikumi

8.1. Autors garantē konfidencialitātes principa ievērošanu un apņemas nenodot trešajām personām Apmācību veikšanas laikā iegūto informāciju par Pasūtītāju un tā pacientiem gan Līguma darbības laikā, gan arī pēc Līguma izbeigšanās, izņemot normatīvajos aktos paredzētos gadījumus.
8.2. Autors piekrīt, ka Pasūtītājs šī Līguma izpildes vajadzībām veic Autora personas datu apstrādi saskaņā ar Eiropas Savienības un Latvijas Republikas normatīvajiem aktiem datu aizsardzības jomā. 

8.3. Ja kāds no Līguma noteikumiem zaudē juridisko spēku, tad tas neietekmē citus Līguma noteikumus.

8.4. Līdzēju tiesības un pienākumi, kas nav ietverti Līgumā, tiek regulēti atbilstoši Latvijas Republikas normatīvajiem aktiem.

8.5. Līgums ir spēkā no tā parakstīšanas brīža un tā darbības termiņš izbeidzas ar Līgumā noteikto Līdzēju saistību izpildi, ja vien Līguma darbība netiek pārtraukta vienpusēji, pēc Līdzēju abpusējas vienošanās vai nepārvaramas varas apstākļu gadījumā.

8.6. Līgums ir noslēgts latviešu valodā un parakstīts elektroniski ar drošu elektronisko parakstu, un tam ir laika zīmogs. Līguma parakstīšanas datums ir pēdējā parakstītā pievienotā laika zīmoga datums un laiks. 
8.7. Līgumā paredzētajiem publiskajiem izdevumiem un to detalizētām pozīcijām arī pēc Apmācību izpildes nav nosakāms ierobežotas pieejamības informācijas (komercnoslēpuma) statuss.
9. Līdzēju rekvizīti
	Pasūtītājs:
SIA “Rīgas 1.slimnīca”

Reģ. Nr. 40003439279

PVN reģ. Nr. LV40003439279

Adrese: Bruņinieku iela 5k-2, Rīga, LV-1001

Tālrunis: 67366375

administracija@1slimnica.lv 

Banka: A/s Citadeles banka

Konts: LV12PARX0006054590785 

_____________e-paraksts___________

Valdes priekšsēdētāja 
Natālija Zlobina
	Autors:

Alena Soha
Personas kods: __________________
Adrese: __________________

Tālrunis: __________________
__________________ 
Banka: _____________________
Konts: _____________________
_____________e-paraksts___________

Alena Soha 



Līguma 1.pielikums
APMĀCĪBU NORISES PLĀNS
Līguma 2.pielikums
PIEŅEMŠANAS – NODOŠANAS AKTS
2
Dokuments parakstīts ar drošu elektronisko parakstu, un tam ir laika zīmogs.

